# SAMSTARFSSAMNINGUR

Með vísan til laga nr. 7/1998 um hollustuhætti og mengunarvarnir, gera sveitarfélög á Norðurlandi eystra með sér eftirfarandi samstarfssamning um skipan heilbrigðisnefndar Norðurlandssvæðis eystra og rekstur heilbrigðiseftirlits.

## grein

Aðild að samstarfssamningnum eiga:

Akureyrarbær Dalvíkurbyggð

Eyjafjarðarsveit Grýtubakkahreppur

Hörgársveit Langanesbyggð

Norðurþing Svalbarðsstrandarhreppur

Tjörneshreppur Þingeyjarsveit

## grein

Heilbrigðisnefnd skal skipuð af stjórn SSNE að afloknum sveitarstjórnarkosningum og er kjörtími hennar fjögur ár eða þar til ný nefnd hefur verið skipuð. Í heilbrigðisnefnd eru skipaðir sex fulltrúar.

Stjórn SSNE skipar fimm aðalfulltrúa og fimm til vara samkvæmt eftirfarandi tilnefningu: Bæjarstjórn Akureyrar tilnefnir tvo aðalfulltrúa, þar af formann, og tvo varafulltrúa. Aðrar sveitarstjórnir í Eyjafirði tilnefna einn aðalfulltrúa og einn varafulltrúa. Sveitarstjórn Norðurþings tilnefnir einn aðalfulltrúa og einn varafulltrúa. Aðrar sveitarstjórnir í Þingeyjarsýslum tilnefna einn aðalfulltrúa og einn varafulltrúa. Samtök atvinnurekenda á eftirlitssvæðinu skipa einn aðalfulltrúa í nefndina og einn til vara. Náttúruverndarnefndir sveitarfélaga á eftirlitssvæðinu eiga rétt á að tilnefna einn fulltrúa í nefndina til viðbótar en hann hefur ekki atkvæðisrétt við afgreiðslu mála í nefndinni.

## grein

Heilbrigðisnefnd starfar samkvæmt ákvæðum laga um hollustuhætti og mengunarvarnir nr. 7/1998 með áorðnum breytingum eftir því sem við á og samkvæmt samstarfssamningi þessum og sérstöku erindisbréfi sem sveitarstjórnir setja henni.

Heilbrigðisnefnd skal ráða framkvæmdastjóra Heilbrigðiseftirlits Norðurlands eystra.  
Sveitarstjórnir setja framkvæmdastjóra starfslýsingu að fengnum tillögum heilbrigðisnefndar.  
Aðsetur heilbrigðiseftirlitsins skal vera á Akureyri og Húsavík.

## grein

Heilbrigðisnefnd semur fjárhagsáætlun fyrir starfsemi heilbrigðiseftirlitsins fyrir næsta reikningsár, sem er almanaksárið. Fjárhagsáætlun skal skipta í rekstrar- og eignabreytingaáætlun. Í rekstraráætlun skulu tilgreindar rekstrartekjur og rekstrargjöld. Í eignabreytingaáætlun skulu tilgreindar allar áætlaðar eignabreytingar svo sem fjárfestingar, sala eigna, lántökur og afborganir. Fjárhagsáætlun skal senda sveitarstjórnum til umfjöllunar eigi síðar en 1. september. Sveitarstjórn telst samþykk fjárhagsáætlun hafi athugasemd ekki verið gerð fyrir 1. desember.

Fjárhagsáætlun er samþykkt þegar sveitarstjórnir sem bera 2/3 útgjalda hafa fallist á hana.  
Fjárhagsáætlun skal lögð fyrir haustþingi SSNE til umfjöllunar eða vera kynnt sérstaklega á opnum fundi „föstudagsfundi“ á vegum SSNE.

Samþykkt fjárhagsáætlun er fjárhagslegur starfsrammi heilbrigðisnefndar og skal tekjuöflun og ráðstöfun fjár vera í samræmi við hana.

## grein

Með fjárhagsáætlun lætur heilbrigðisnefnd sveitarfélögum í té lista yfir eftirlitsskylda starfsemi í hverju sveitarfélagi ásamt gjaldskrá sbr. 3. mgr. 12. gr. laga nr. 7/1998. Hverri sveitarstjórn er heimilt að leggja á og innheimta eftirlitsgjöld.

Mögulegar tekjur sveitarfélaga samkvæmt gjaldskrá, sem sett er fyrir Heilbrigðiseftirlit Norðurlands eystra, skulu renna til heilbrigðiseftirlitsins og færðar til tekna í fjárhagsáætlun hvers árs.

Það sem á vantar að eftirlitsgjöld nægi fyrir útgjöldum skal jafnað milli sveitarfélaga í hlutfalli við íbúatölu þeirra næstliðinn 1. desember, sbr. 1. mgr. laga nr. 7/1998.

## grein

Heilbrigðisnefnd sér um innheimtu framlaga sveitarfélaganna og annarra tekna, greiðslu reikninga og reikningsskil. Hún sér um að afhenda bókhaldsgögn uppfærð og afstemmd í hendur löggilts endurskoðanda sem hún ræður. Heimilt er að ráða sérstakan aðila til að sjá um fjárreiður og bókhald. Heilbrigðisnefnd skal senda sveitarstjórnum endurskoðaðan og áritaðan reikning til umfjöllunar fyrir 1. maí ár hvert.

Hafi sveitarstjórn eigi gert athugasemd við reikninginn fyrir 1. júní telst hún samþykk honum. Þegar sveitarstjórnir sem bera 2/3 útgjalda hafa samþykkt ársreikning telst hann staðfestur.

## grein

Ársskýrsla heilbrigðiseftirlitsins og ársreikningur skal lagður fram til umræðu á ársþingi SSNE.

## grein

Sveitarstjórn getur óskað eftir fundi með heilbrigðisnefnd til að ræða rekstur og starfsemi heilbrigðiseftirlitsins. Komi fram slík ósk skal orðið við henni innan tveggja vikna.

Samning þennan skal taka til endurskoðunar ef eitthvert aðildarsveitarfélag óskar þess.

## grein

Samningur þessi tekur gildi ?? og kemur í stað samstarfssamnings, sem áður var samþykktur á aðalfundi Eyþings 23. september 2006.